Document ID: 32010R0216
Publication Date: 2010-03-15

Content:
REGOLAMENT TAL-KUMMISSJONI (UE) Nru 216/2010
tal-15 ta’ Marzu 2010
li jimplimenta r-Regolament (KE) 862/2007 tal-Parlament Ewropew u tal-Kunsill dwar l-istatistika Komunitarja dwar il-migrazzjoni u l-protezzjoni internazzjonali, fir-rigward tad-definizzjonijiet ta’ kategoriji għar-raġunijiet għall-permessi ta’ residenza
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat li dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 862/2007 tal-Parlament Ewropew u tal-Kunsill tal-11 ta’ Lulju 2007 dwar l-istatistika Komunitarja dwar il-migrazzjoni u l-protezzjoni internazzjonali (1), u b’mod partikolari l-Artikolu 10 (2)(c) tiegħu,
Billi:
(1)
Biex tiżgura l-kompatibilità tad-dejta statistika mis-sorsi amministrattivi dwar permessi ta’ residenza fl-Istati Membri, u rapporti affidabbli li se jitfasslu fil-livell Komunitarju, id-definizzjoni ta’ kategoriji għar-raġunijiet għall-ħruġ tal-permessi trid tkun l-istess fl-Istati Membri kollha.
(2)
F’konformità mar-Regolament (KE) Nru 862/2007, il-Kummissjoni għandha tiddefinixxi l-kategoriji għar-raġunijiet għall-ħruġ tal-permessi.
(3)
Il-miżuri stipulati f’dan ir-Regolament huma skont l-opinjoni tal-Kumitat Ewropew tas-Sistema Statistika,
ADOTTAT DAN IR-REGOLAMENT:
Artikolu 1
Il-kategoriji għar-raġunijiet għall-ħruġ ta’ permessi ta’ residenza kif previsti fl-Artikolu 6(1)(a) tar-Regolament (KE) Nru 862/2007 huma stabbiliti fl-Anness ma’ dan ir-Regolament.
Artikolu 2
Dan ir-Regolament għandu jidħol fis-seħħ 20 ġurnata wara l-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, il-15 ta’ Marzu 2010.

Metadata:
Eurovoc Level 1 Categories: 100149
100145
100146
Eurovoc Level 2 Categories: 100209
100183
100190
Eurovoc Level 3 Categories: 566
1909
4256
All Eurovoc Categories: 1909
4004
4258